התשובה הפשוטה היא – כמה שיותר מוקדם. רוב האנשים מוצאים את עצמם בלילה שלפני המעבר ממשיכים באריזת קרטונים. התשובה הרצינית יותר תלויה במספר הקרטונים שעליכם לארוז, מורכבות התכולה והצורך שלכם בביצוע סידור ומיון כחלק מהאריזה. ככלל אצבע, ובהנחה שאתם לא לוקחים חופשה מהעבודה, תניחו שתוכלו לארוז 5 קרטונים ביום ותחשבו לאחור את מספר הימים הנדרש לכם, לא לפני שלקחתם כמה ימים ספייר. לסיכום, ככל שזה אפשרי וידוע מראש, את חומרי האריזה מומלץ להזמין כשלושה שבועות עד חודש לפני המעבר.